
Správa o výchovno-vzdelávacej činnosti
školy a školského zariadenia
za školský rok 2019/2020
vypracovaná v zmysle Vyhlášky MŠ SR č. 9/2006 Z. z. o štruktúre a obsahu správ o 
výchovno-vzdelávacej činnosti, jej výsledkoch a podmienkach škôl a školských zariadení a
Metodického usmernenia č. 10/2006-R k vyhláške č. 9/2006 Z. z.
Základné identifikačné údaje o škole:
· Názov školy: Materská škola Vojkovce 112
· Adresa školy: 053 61 Vojkovce, Vojkovce 112
                        -    Telefónne číslo školy: 053/4495 196
            -  Webové sídlo školy a elektronická adresa školy: vlastné škola nemá, informácie na webovom sídle obce www.obecvojkovce.sk, kontakt  na riaditeľku MŠ vierkanov@ gmail.com

 Údaje o zriaďovateľovi školy: 
                                                                                Obec Vojkovce, 
                                                                                Obecný úrad Vojkovce 37
                                                                                053 61   Spišské Vlachy,
                           ,                                                     IČO 00329754,
                                                                                 tel. č. 053 4495 137.                                                                                                                                                               
· Vedúci zamestnanci školy s určením ich funkcie:  PhDr. Viera Novotná, riaditeľka materskej školy
· 
      Údaje o Rade školy a iných poradných orgánoch školy: 

           Rada školy: zloženie z 5 členov (od 19. októbra 2019 )
           Predseda RŠ:     Ing. Petra Gmucová- -zástupkyňa rodičov 
           Podpredseda:   Mgr. Bohumír Olekšák – zástupca  rodičov 
           Členovia:         Mgr. Maroš Kolarik- zástupca zriaďovateľa   
                                        p. Marta  Kokoruďová- zástupkyňa nepedagogických   
                                                                                zamestnancov
                                   PhDr. Viera Novotná – zástupkyňa pedagogických 
                                                zamestnancov, delegovaná zriaďovateľom.
Údaje o deťoch
Počet detí školy vrátane detí so špeciálnymi výchovno-vzdelávacími potrebami:
Materská škola  - počet detí k  15.09.2019- 13 
                             - počet detí k 30.06.2020-  12
Údaje o školských zariadeniach pri ZŠ s MŠ:
Školská jedáleň- počet všetkých stravníkov , z toho: 26
                           - detí MŠ:                            13
                           - zamestnancov:                  3
                           - cudzích stravníkov:          10 
Počet detí zapísaných do materskej školy:   3
Počet detí, ktoré ukončili predprimárne vzdelávanie v MŠ:  3
V školskom roku 2019/20 predprimárne vzdelávanie ukončili 3 deti, ktoré získali osvedčenie o ukončení predprimárneho vzdelávania. Od 01.09.20 nastúpili do prvého ročníka Základnej školy Komenského 6 v Spišských Vlachoch dve deti a jedno dieťa nastúpilo do Spojenej cirkevnej školy v Spišských Vlachoch na Ulici Komenského  č.6. Žiadne dieťa nemá odklad povinnej školskej dochádzky. 
Priemerná dochádzka detí v mesiacoch:  september    11     zo zapísaných 13        85%
                                                                      október        10                             12        83%
                                                                      november      9                              12        75%                  
                                                                      december       8                             11        73%      
                                                                      január            9                              12        75%
                                                                      február          11                             13        85%                  
                                                                      marec            10                              13        77%               
                                                                      apríl              0                               0              0                        
                                                                       máj               0                               0              0
                                                                       jún              11                             12           92%                                        
Priemerná dochádzka za školský rok:     10 detí/ denne    83%
1.polrok                                                       10 detí/denne      84%
2.polrok                                                        10detí/denne      83%
 	V mesiaci  január pre chorobnosť na virózy bola týždeň prerušená prevádzka MŠ  a od 16. marca do konca mája  z dôvodu ochrany pred koronavírusom Covid-19 bola prerušená prevádzka materských škôl celoštátne.
 Komplexne hodnotíme priemernú dennú dochádzku ako vyrovnanú v porovnaní s predchádzajúcimi rokmi a totožnú s vlaňajším školským rokom :
Školský rok  2018/2019- 83 %- denný priemer 10 detí,   
                     2017/2018- 76%                          - 10detí ,
                     2016/2017- 78%                            - 8detí 
                     2015/2016-  69%                            -9 detí
      a v roku 2014/2015  -76%                           - 10 detí.

Počet zamestnancov a plnenie kvalifikačného predpokladu zamestnancov školy:
Výchovno-vzdelávaciu činnosť v jednosmennej prevádzke vykonávala jedna učiteľka s plným úväzkom, ktorá spĺňa požiadavky odbornej a pedagogickej spôsobilosti.
Nepedagogickí zamestnanci: 1 upratovačka s úväzkom 0,8.
Zamestnanci ŠJ: 1 kuchárka na plný úväzok.
                            1 vedúca školskej jedálne na úväzok 2hod/ týždenne.
Ďalšie vzdelávanie- kontinuálne vzdelávanie pedagogických zamestnancov v školskom roku:
Učiteľka sa vzdelávala v súlade s Plánom profesijného rozvoja a Ročným plánom vzdelávania v  zmysle zákona č.245/2008Z.z. o výchove a vzdelávaní a o zmene zákonom č.209/2019Z.z. a ďalším východiskom bol zákon č.138/2019 o pedagogických a odborných zamestnancoch.	
Vzdelávanie bolo zamerané na rozvoj profesijných štandardov a v súlade so súčasným vedeckým poznaním, odbornými a spoločenskými požiadavkami na výkon pracovnej činnosti. 
Podstatnou formou bolo sebavzdelávanie, a to sledovaním aktuálnej pedagogickej literatúry v printovej i elektronickej podobe, najmä v oblasti 
· podpory predčitateľskej a čitateľskej gramotnosti
· digitálneho vzdelávania
· využívania metód tvorivej dramatizácie na zefektívnenie komunikačných zručností detí
· problematiky výchovno-vzdelávacieho procesu 2-ročných detí
     -      školskej spôsobilosti predškolákov
· prevencie obezity u detí predškolského veku v súlade s napĺňaním záverov Národného akčného plánu prevencie obezity na roky 2015-2025
·  aktuálnej platnej legislatívy v školstve
Zúčastnila sa bezplatných webinárov na tému Grafomotorika a tému Aktuálne zmeny v riadení MŠ.
Kvôli uľahčeniu kontinuity vzdelávania predškolákov v ZŠ spolupracovala učiteľka so ZŠ Komenského 6 v Spišských Vlachoch a Spojenou cirkevnou školou v Spišských Vlachoch. S deťmi navštívili 1. triedu, školský klub a telocvičňu v minulom školskom roku, pretože v plánovanom termíne tohto školského roka predškoláci boli chorí a ZŠ náhradný termín nemali k dispozícii. 
Od začiatku školského roka do prerušenia prevádzky kvôli koronavírusu, 16.3.2020 spolupracovala so Súkromným centrom pedagogického a psychologického poradenstva v Jablonove, najmä s logopedičkami a psychologičkou. 
Aktivity a prezentácia školy na verejnosti:
September
· slávnostné otvorenie školského roka s pánom starostom,
· exkurzia na Obecnom úrade vo Vojkovciach- v rámci poznávania významných budov v obci
· brigáda v školskej záhrade- zamestnanci MŠ a pracovníci zamestnaní na obecnom úrade na aktivačné práce pomaľovali záhradné zariadenie, presadili 10 tují a zasadili do  črepníkov k plotu juky
· tekvičková výzdoba exteriéru z daru rodiny Gmucovej (Jakubkoví rodičia)   
· zber gaštanov  pre lesné zvieratká na zimu a príprava krmiva pre vtáčikov,
Október
· šarkaniáda na miestnom ihrisku,
· plenárne zasadnutie OZ rodičov
· voľby do Rady školy
· zhotovenie pozvánok, darčekov pre starých rodičov, jesenná výzdoba interiéru a príprava kultúrneho programu na Stretnutie so starými rodičmi pri pečených zemiakoch
· stretnutie so starými rodičmi v MŠ Posedenie pri pečených zemiakoch, kultúrny program detí, spoločné hry a tanec,
· vystúpenie detí s kultúrnym programom pre jubilantov v obci
· výstavka ovocia a zeleniny v spolupráci rodičmi detí MŠ
· Vitamínová tombola- seniori v klube dôchodcov pripravili deťom výstavku produktov svojich záhrad- ovocie, zelenina, byliny a žrebovaním tomboly rozdali deťom tieto produkty formou balíčkov
· Exkurzia v obchode COOP Jednota v obci- poznávanie dôležitých budov v obci
· zber papiera

November
·  lampiónový sprievod obcou s rodičmi a verejnosťou  na počesť Dňa materských škôl
· 11.11.pripomenutie martinskej tradície- zhotovenie bielych koníkov pre Martina, návšteva v miestnom klube dôchodcov, v obchode, na Obecnom úrade
· nácvik kultúrneho programu na vystúpenie pre jubilantov v obci
· vystúpenie detí s kultúrnym programom pre jubilantov a verejnosť v kultúrnom dome obce
· príprava mikulášskej besiedky
· zhotovenie a nainštalovanie adventného kalendára
· 30.11.ondrejská tradícia- „Ondreju, Ondreju na tebe olovo lejú“ – liatie olova cez kľúč do vody,...
· zapojenie sa do projektu Ježiškova pošta
· zimná výzdoba

December
· beseda s pani knihovníčkou- rozprávky a básne o zime
· zhotovenie mikulášskych čižmičiek
· barborská tradícia- rýchlenie čerešňových vetvičiek „barborky“
· Mikulášska besiedka v klube dôchodcov s nádielkou pre deti – od obce, urbariátu, OZ, miestnej predajne, 
· projekt Ježiškova pošta- deťom došli darčeky za kresbičky,
· výroba vianočných pozdravov pre partnerské inštitúcie,
· „Lucie v MŠ“- vymetanie kútov- udržiavanie tradície, návšteva OcÚ, obchodu, ometanie okoloidúcich
· pečenie a zdobenie medovníčkov s deťmi
· výzdoba vianočného stromčeka 
· hračky pod stromčekom- vianočná nádielka OZ rodičov
· dva športové sety obohatili športové náčinie MŠ získané z úspešného projektu Vy hlasujete, my pomáhame (za ktorý sme získali 600.-Eur) od Tesca.
· v školskej záhrade osadená pružinová hojdačka taktiež z úspešného projektu od Tesca
·  Vianočná besiedka pre rodičov a verejnosť v MŠ,  „štedrovečerná“  kapustnica a bobaľky,  pre ochorenie detí preložená na január 

Január     
· priebežné kŕmenie vtáčikov v kŕmidlách v školskej záhrade
· Novoročná besiedka pre rodičov a hostí s kapustnicou
· sánkovanie, bobovanie a kĺzanie na klzákoch,
· beseda s poľovníkom zrušená pre chorobnosť detí
· osadené nové vchodové dvere do budovy MŠ
Február
· fašiangová výzdoba triedy- zhotovenie a inštalovanie
· detský karneval- fašiangová zábava v triede s tradičným pohostením masiek šiškami a darčekmi pre masky
· Spievanky, spievanky“- prezentácia ľudových piesní deťmi
· Bábkové divadlo Slniečko 
Marec
· spoločné fotenie detí umeleckým fotografom
· návšteva ZŠ zrušená pre pandémiu Covid-19
· jarná výzdoba triedy a exteriéru
od 16.3.2020  prerušená prevádzka
Apríl
OZ rodičov zakúpilo 2 stoly a 6 stoličiek pre deti.
Máj
Komunikácia s deťmi a rodičmi cez internet. Deťom boli rozdané domov pracovné zošity a detské časopisy. Dobrovoľne mohli rodičia s deťmi pracovať na týždenné témy, o ktorých boli informovaní učiteľkou cez internet. Sporadicky učiteľka mala 
s deťmi videohovor.
Jún
·  slávnosť s rodičmi( len predškolákov- pre pandemické opatrenia)- Rozlúčka s predškolákmi  Lilinkou a Romankom
· sprievod detí so spevom s tablom a rozprávkovým zvončekom po obci, vystavenie tabla v miestnom obchode- rozlúčka s MŠ

Júl
· rozlúčka s predškolákom Sebikom a jeho mamkou, ktorý sa nemohol zúčastniť rozlúčky v pôvodnom termíne
· hry v nových prenosných pieskoviskách
· súťaž v behu

Výsledky inšpekčnej  činnosti vykonanej štátnou školskou  inšpekciou v škole:
V hodnotenom školskom roku v MŠ nebola vykonaná inšpekcia.
Priestorové a materiálno-technické podmienky školy:
V školskej záhrade:
· Opravené boli schody zo školskej záhrady na tzv. malé ihrisko
· Brigádnicky bol prevedený náter záhradného zariadenia
· Do školskej záhrady boli kúpené prenosné pieskoviská a 3 plastové stolíky.
· Z úspešného projektu v súťaži Tesco Stores sme získali 600.-Eur, za ktoré boli zakúpené 2 sety na cvičenie pre deti a pružinová hojdačka do školskej záhrady
V budove MŠ:
· Zakúpené a osadené boli  nové, plastové vchodové dvere do budovy MŠ. (300.-Eur dar firmy Hasma a 1000.-Eur zriaďovateľ.)
· V školskej jedálni boli namontované žalúzie na 3 okná a siete na 1 okno a na 2 okná v triede a 1 v umyvárni.
· OZ rodičov pri MŠ zakúpilo deťom dva drevené stoly a šesť detských stoličiek v sume 412,30 €a štedro (v hodnote 300 €) doplnili hračky v triede na Vianoce. V hodnote 140 € boli  deťom zakúpené balíčky na MDD a na rozlúčku  predškolákmi.
V školskej jedálni na podnet RÚVZ bolo doplnené materiálové vybavenie o
· umývačku riadu
· 2 digestory
· 2 chladničky
· umývadlo na zeleninu, ktoré bolo namontované a po úpravách miestnosti skladu bol celý vymaľovaný, vymaľovaný bol aj sklad MŠ
· doplnený bol inventár školskej jedálne o obrusy, detské šálky a tácky
· protipandemické opatrenia si vyžiadali zakúpenie papierových obrúskov a hygienických papierových utierok vo zvýšenom počte, keďže nie je dovolené používať textilné uteráky,
· nákup dezinfekcie a ochranných pracovných pomôcok a jednorazových prenosných nádob, ktoré denne sa používajú na balenie stravy cudzím stravníkom.
· Je potrebné opraviť schody od cesty k budove MŠ.
· Zhotoviť bezbariérový prístup k ŠJ a MŠ.
· Osadiť madlo pre deti aj dospelých na schody od cesty k budove MŠ
· Renovovať prechod  od schodov k budove MŠ.
· Opraviť zábradlie prechodu od schodov k budove MŠ a chodníka do školskej záhrady.
· Kvôli úniku tepla a aj z estetických dôvodov je potrebné vymeniť staré drevené okná za plastové
· Vymeniť staré svietidlá v jedálni, v umyvárni a skladoch.
· Stavebne oddeliť v umyvárni WC pre dospelých od WC detí.
· Opraviť oporný múrik pri chodníku do školskej záhrady od svahu k ceste.
· Upraviť priestor bývalej skalky.
· Vymeniť staré, morálne opotrebované šatňové skrinky pre deti  za nové.
· Upraviť alebo aspoň natrieť stropy prevádzkových miestností novou farbou.
· Do školskej záhrady by bolo vhodné deťom zabezpečiť šmýkačku  a modernejšie záhradné zariadenie, odstrániť alebo opraviť nefunkčné.
.

Finančné a hmotné zabezpečenie výchovno-vzdelávacej činnosti školy:     
V hodnotenom školskom roku škola prijala dotáciu na výchovu a vzdelávanie 5-6 ročných detí zo štátneho rozpočtu 510.- eur.
Príspevok zákonných zástupcov  na čiastočnú úhradu nákladov spojených s činnosťou škôl a školských zariadení  predstavoval mesačne 5.- eur t.j. za rok 2019- 450.- eur.
Materiálne pomohli rodičia – kancelárskymi potrebami, pomôckami na výchovno-vzdelávací proces, výtvarným materiálom, hračkami, vyššie bola uvedená finančná pomoc prostredníctvom Občianského združenia rodičov pri MŠ,
- miestny urbariát- darčekmi pre deti na Mikuláša a MDD, 
- p. starosta  na začiatok školského roka, na Vianoce, MDD i na ukončenie školského roka drobnými darčekmi a sladkosťami pre deti,
-predajňa COOP Jednota- DVD s rozprávkami, sladkosti deťom pri rôznych stretnutiach.
Seniori v klube dôchodcov- sladkosti a rôzne predmety, vlastné výrobky na výzdobu MŠ .
90.-Eur nám venovali účastníci Silvestrovskej zábavy ako výťažok z tomboly.

Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť 
0. Jazyk a komunikácia
Pozitíva-
SD-     - formulujú gramaticky správne jednoduché vety aj súvetia
            -vedia rozlíšiť hlásku v slove, najmä na začiatku slova
            - na základe ilustrácie vedia porozprávať jednoduchý príbeh
MD – poznajú a dodržiavajú pravidlá vedenia dialógu
· disponujú nadpriemerným počtom drobných literárnych žánrov- riekaniek, básničiek.
Negatíva-
· SD ťažko rozpoznávajú hlásku na konci a v strede slova,
·   majú problém so správnym, zreteľným a plynulým vyslovovaním niektorých hlások a hláskových skupín
· nevedia vlastnými slovami vysvetliť význam väčšiny homoným a antoným
· MD pri odpovedi na otázky vyplývajúc z textu odbiehajú často od témy

2.Matematika a práca s informáciami
Pozitíva:
· SD zvládajú matematické operácie s počtom  do 10
· V usporiadanom rade určujú poradie prvý, posledný, pred, za,...bez problémov
· S určitosťou rozlišujú základné geometrické tvary a telesá a dokážu ich aj pomenovať

Negatíva:
· SD majú problém s orientáciou na štvorcovej sieti.

             3.Človek a príroda
Pozitíva:
-     Pri opise krajiny vedia sa výstižne vyjadriť-potok, rieka, jarček, lúka, rybník atď.
-     Deti prejavujú základy environmentálneho myslenia v každodennom živote.
-     Majú pozitívny vzťah ku zvieratám, zaujímajú sa o ich životné podmienky.
-      Vedia opísať spôsoby starostlivosti o domáce aj lesné zvieratá.
-      Majú dobré poznatky o prírodných javoch. 
Negatíva:
· Mýlia si pomenovanie listnatých a ihličnatých stromov
· Zamieňajú si názvy niektorých domácich zvierat- baran, cap, gunár,...
· MD pri opise častí tela mýlia si niektoré pojmy- lakeť, členok,...

4. Človek a spoločnosť
Pozitíva:
· Disponujú empatickým správaním.
· Vedia sa orientovať v prostredí svojej dediny.
· Pozná a dodržiava základné pravidlá v doprave.
· Rozpoznávajú štátne symboly  SR, prejavujú znaky národného povedomia.
· 
Negatíva:
-Ťažšie sa orientujú v časových vzťahoch mesiaca a roka.
5. Človek a svet práce:
Pozitíva:
· Chápu technicky náčrt ako návod na vytvorenie predmetu,vedia pracovať podľa návodu.
· Majú jednoduché užívateľské zručnosti- rady pracujú s hrabľami, lopatou, fúrikom.
Negatíva:
· Pri skladaní papiera –origami potrebujú pomoc učiteľky.
· Mýlia sa pri pomenovaní profesií.

1. Umenie a kultúra
Hudobná výchova
Pozitíva:
- Spievajú piesne a riekanky v nadpriemernom počte
- Vedia stvárňovať piesne a skladbičky dramatickými výrazovými prostriedkami.
Negatíva:
· Pocity z počúvanej hudby nevedia spontánne vyjadriť slovom alebo výtvarne.

Výtvarná výchova
Pozitíva:
· Spája časti obrázkov lepením, pomenuje výsledok.
· Dotvára obrázok kresbou, maľbou.
       Negatíva:
· Deťom robí problém vytrhávanie z papiera.
· Pri kresbe postavy vynechávajú detaily.
· Deti majú rezervy v technike modelovania.
· Pri miešaní farieb deti nemajú jasnú predstavu výsledku.

1. Zdravie a pohyb
Pozitíva:
· Aktívne sa zúčastňujú na príprave stolovania, používajú podľa vekových osobitostí príbor, po jedení obrúsok a dodržujú čistotu pri stolovaní
· Dodržiavajú pravidlá v pohybových hrách.
· Ovládajú všetky základné lokomočné pohyby, žiadne dieťa neprejavilo strach pri preliezaní strachového tunela.
· Prejavujú radosť z pohybu.
Negatíva:
· Nie sú.

Cieľ, ktorý si určila škola v koncepčnom zámere rozvoja školy na príslušný rok:
Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti. 
Z tohto cieľa vychádzali ciele na tento školský rok: 

- zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými, 
- podporovať vzťah dieťaťa k poznávaniu a učeniu, 
- podporovať rozvoj individuálnych spôsobilostí dieťaťa, 
 - umožňovať dieťaťu napĺňať život a učenie prostredníctvom hry, priamej skúsenosti a aktívneho bádania, 
       -úzko spolupracovať s rodinami detí a miestnou komunitou pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečovanie blaha a potrieb detí. 

  Ciele boli splnené. Každé dieťa zaznamenalo individuálny progres. Jedno dieťa vo výtvarných aktivitách vyniká svojim osobitým štýlom sebavyjadrenia.
Prílohou správy č.1 je SWOT analýza
Prílohou č.2 je stanovisko Rady školy pri MŠ k predloženej správe.
